или като процент от последната заплата.
 Предвижда се изключение от член 8, параграф 2 и член 9, параграф 1 от настоящия регламент, съгласно което като източник на данни за този блок A2 може да се използва външна информация (вместо резултати от интервюта), ако правото на получаване на доходи или обезщетения, свързани с работата, може да се установи недвусмислено.
 Важен фактор, който трябва да бъде взет предвид, е това дали респондентът има гаранция, че може да се върне на работното си място в края на своя родителски отпуск.
 Блок A3:
 Ако респондентът не е работил през референтната седмица, но редовно е изпълнявал дейности или задължения, свързани с работата (например техническо обслужване, обновяване), през неактивния сезон, следва да се счита, че той е бил заето лице. Административните задачи обаче не се считат за дейности или задължения, свързани с работата.
 Блок A4:
 Вариантът „не знам“ се предлага само при интервюта с упълномощен за целта представител.
 Очакваната обща продължителност се отнася само за основната причина за отсъствието. Така например, за лица в родителски отпуск продължителността на отсъствието не трябва да включва отпуска по майчинство/бащинство.
 Следва да се запише очакваната обща продължителност на отсъствието, оценена от респондента. Респондентът може да разчита на конкретен закон или споразумение, но като цяло ще отговори въз основа на своята лична преценка.
 Ако респондентът не знае дали общата продължителност на отсъствието му е по-кратка или по-дълга от 3 месеца, той трябва да вземе предвид периода между началото на отсъствието по посочената причина и края на референтната седмица.
 14.
 Диаграмата за подмодула „Наличие на втора или повече работи“ е определена, както следва:
 15.
 Диаграмата за подмодула „Търсене на работа (за незаети лица)“ и свързаните с нея бележки са определени, както следва:
 Бележки:
 Блок S1:
 Вариантът „не знам“ се предлага само при интервюта с упълномощен за целта представител.
 Блок S2:
 Понятието „лица, които вече са намерили работа“, включва сезонни работници, които не са на работа по време на референтната седмица (през неактивния сезон), но очакват да се върнат на сезонната си работа в края на неактивния сезон.
 Вариантът „да, и е започнало да работи в периода между референтната седмица и датата на интервюто“ се предлага само ако датата на интервюто не следва непосредствено референтната седмица.
 Блок S4:
 Вариантът „не знам“ се предлага само при интервюта с упълномощен за целта представител.
 Блок S5:
 Списъкът на вариантите за основна причина лицето да не търси работа включва:
 —
 няма на разположение подходяща работа [тази причина трябва да остане на първа позиция];
 —
 образование или обучение;
 —
 собствено заболяване или увреждане;
 —
 задължения за полагане на грижи;
 —
 други семейни причини;
 —
 други лични причини;
 —
 понеже очаква да бъде поканено да се върне на работа (съкратени лица) [може да бъде пропуснато, ако е неуместно];
 —
 други причини; или
 —
 не знам.
 Освен първия вариант, поредността на възможните отговори може да бъде определена от държавата с оглед на национални съображения. Ако категорията „съкратени работници“ не съществува в дадена държава, резултатът „понеже [лицето] очаква да бъде поканено да се върне на работа“ може да бъде пропуснат в